**<https://www.youtube.com/watch?v=hYiO0AOW0q0>** 

**ΚΕΙΜΕΝΑ για τη 17η  ΝΟΕΜΒΡΙΟΥ**

Τα ξημερώματα της 21ης Απριλίου του 1967 , μια ομάδα στρατιωτικών, εκμεταλλευόμενοι την πολιτική κρίση που επικρατούσε εκείνη την εποχή στην χώρα μας, πήραν την εξουσία στα χέρια τους. Κατήργησαν τη νόμιμη κυβέρνηση της χώρας, κατήργησαν τις συνταγματικές ελευθερίες, ακύρωσαν τα βασικά άρθρα του συντάγματος, έβαλαν λογοκρισία στις εφημερίδες.

Έκαναν μαζικές συλλήψεις και εκτοπίσεις, εγκατέστησαν και διατήρησαν ολόκληρα στρατόπεδα συγκέντρωσης στη Λέρο, στη Γυάρο και αλλού, έκαναν διώξεις, δίκες και βασανιστήρια σε όσους εκδήλωναν αντίθεση στο τυραννικό καθεστώς.

Σε κάθε αίτημα του λαού για πραγματική αναγνώριση των στοιχειωδών του δικαιωμάτων και χαλάρωση των μέτρων αστυνόμευσης, ο σκληρός δικτάτορας Γεώργιος Παπαδόπουλος δήλωνε με προκλητική αλαζονεία και κομπασμό:  « Αποφασίζομεν και διατάσσομεν!!»
Αυτή ήταν η αποτρόπαιη εικόνα της τυραννίας του καθεστώτος της χούντας.

**“Όμως ο Ελληνικός λαός δεν υπέκυπτε!!
Με την παγερή και παθητική στάση του ,αλλά και με τη συγκρότηση αντιστασιακών οργανώσεων, με την περιφρόνηση των καταδικαστικών αποφάσεων των στρατοδικείων, με συνεχείς διαμαρτυρίες και εκκλήσεις βοήθειας στους φιλελεύθερους λαούς της γης και τέλος με μια ατελείωτη σειρά αγωνιστικών πράξεων ,** που συνεχίστηκαν ασταμάτητα στα επτά χρόνια της τυραννίας της χούντας , **υπέσκαψε και διέβρωσε τα θεμέλια του δικτατορικού καθεστώτος, το ξεγύμνωσε από κάθε αληθοφανή δικαιολογία και το παρέδωσε στο χλευασμό όλων των φιλελεύθερων λαών του κόσμου.**

**Το χρονικό της εξέγερσης ξεκίνησε** στις 23 Φεβρουαρίου του 1973, με την πρώτη κατάληψη της νομικής σχολής του πανεπιστημίου Αθηνών. Η κατάληψη αυτή έγινε σε αντίδραση στον νόμο 1374, όπου αναφερόταν στην υποχρεωτική στράτευση των φοιτητών οι οποίοι ανέπτυσσαν συνδικαλιστική δράση κατά τη διάρκεια των σπουδών τους.
Το σημαντικό στοιχείο της κατάληψης αυτής ήταν ότι ξεσηκώθηκε για πρώτη φορά και ο κόσμος που βρισκόταν έξω από τον χώρο της Νομικής.
Την επόμενη μέρα και μετά από συμφωνία με την σύγκλητο και την αστυνομία να μην χτυπηθεί η κατάληψη, οι φοιτητές αποχώρησαν από το κτήριο.

Μετά την πρώτη αυτή κατάληψη ακολούθησαν συλλήψεις και βασανισμοί πολλών φοιτητών καθώς και απαγόρευση να δημοσιεύονται στις εφημερίδες άρθρα που αφορούσαν το φοιτητικό κίνημα.
Στις 20 του Μάρτη του 1973, ένα περίπου μήνα μετά την πρώτη κατάληψη, πραγματοποιείται η δεύτερη κατάληψη της Νομικής.
Η κατάληξη αυτή ήταν τελείως διαφορετική από την πρώτη. Η αστυνομία παραβίασε το πανεπιστημιακό άσυλο και επενέβη βίαια μέσα στον χώρο της κατάληψης. Πολλοί φοιτητές συνελήφθησαν και ξυλοκοπήθηκαν.
**Στις 4 Νοέμβριου 1973 η συγκέντρωση μερικών χιλιάδων πολιτών στο μνημόσυνο του Γεωργίου Παπανδρέου μετεξελίσσεται σε διαδήλωση. Γίνονται βίαιες συγκρούσεις με τις αστυνομικές δυνάμεις, οι οποίες για να αντιμετωπίσουν τις επιθέσεις των διαδηλωτών αναγκάζονται να πυροβολήσουν στον αέρα.**

Η εκρηκτική κατάσταση αναζητά σπινθήρα για να εκδηλωθεί.
Αυτό ακριβώς συνέβη και με την κατάληψη του Πολυτεχνείου.
**Ενώ οι φοιτητικές συγκεντρώσεις, την Τετάρτη 14 Νοεμβρίου, εξελίσσονται κανονικά, φτάνει η είδηση στη Νομική ότι στο Πολυτεχνείο συγκρούονται φοιτητές με την Αστυνομία.
Από εκείνη τη στιγμή τα γεγονότα εξελίσσονται ραγδαία.**

**Η είδηση, που δεν ανταποκρινόταν στην πραγματικότητα, ευθύς αμέσως αρχίζει να προκαλεί γεγονότα.
Συγκροτείται διαδήλωση προς το Πολυτεχνείο, όπου συγκρούεται με τις αστυνομικές δυνάμεις που το έχουν περικυκλώσει. Οι μισοί περίπου διαδηλωτές καταφέρνουν να μπουν στο προαύλιο του Πολυτεχνείου.**Η ατμόσφαιρα είναι ηλεκτρισμένη!!
**Στις συνελεύσεις των σπουδαστών του Εθνικού Μετσόβιου Πολυτεχνείου, που εκείνη την ώρα πραγματοποιούνται, κηρύσσεται αποχή και το απόγευμα γίνεται η πρόταση για κατάληψη του Ιδρύματος.
Μέσα στο Πολυτεχνείο επικρατεί μαχητικό κλίμα με αντιδικτατορικά συνθήματα, το οποίο εκ των πραγμάτων, οδηγεί στην κατάληψη του Πολυτεχνείου.
Οι στόχοι του αγώνα τους καθορίστηκαν σαφέστερα .Εκλέγεται συντονιστική επιτροπή από τους έγκλειστους φοιτητές.**

**Οι έγκλειστοι φοιτητές του πολυτεχνείου οργάνωσαν τη ζωή τους ,την άμυνά τους, τη διατροφή τους , τον ύπνο τους, το φαρμακείο, το ιατρείο τους.
Το εορταστικό πνεύμα μέσα στον αγώνα και τον κίνδυνο έδινε έναν καινούργιο τρόπο έκφρασης της πολιτικής.
Όλοι συμμετείχαν και έπαιρναν πρωτοβουλία για να κάνουν κάτι.**

**«Γίνεται ότι πιο δημοκρατικό μπορεί να γίνει στην πιο δημοκρατική χώρα», δήλωσε ένας καθηγητής του πολυτεχνείου, που επισκέφτηκε τους φοιτητές.
Η τόλμη των φοιτητών έκανε τον ιερό αγώνα τους αντάξια συνέχεια των μακρινών αγώνων του τόπου αυτού, γιατί επρόκειτο για μία μεγάλη στιγμή της ιστορίας.
Υπάρχουν στιγμές στην ιστορία των λαών που καταξιώνουν ολόκληρη την ύπαρξη τους. Μια τέτοια στιγμή ήταν εκείνη του αγώνα των φοιτητών του πολυτεχνείου!**

**Εδώ η νεολαία μαχόταν όχι για προσωπικά  και ταξικά οφέλη, αλλά για την ελευθερία όλων των ελλήνων.
Μαχόταν για να λυθούν επιτέλους τα βαριά δεσμά της 7ετίας.
Ο ραδιοφωνικός σταθμός του Πολυτεχνείου, ο οποίος από την πρώτη μέρα της λειτουργίας του κατακτά μεγάλη ακροαματικότητα, αποτελεί τη μοναδική πηγή πληροφόρησης για τα όσα συμβαίνουν στις κινητοποιήσεις κατά του στρατιωτικού καθεστώτος.
Τρεις θαρραλέες φωνές συγκλονίζουν τους Αθηναίους εκείνες τις αλησμόνητες μέρες του Νοεμβρίου και προκαλούν ρίγη θαυμασμού για την αποφασιστικότητα αυτών των νέων ανθρώπων.
«ΕΔΩ ΠΟΛΥΤΕΧΝΕΙΟ, ΕΔΩ ΠΟΛΥΤΕΧΝΕΙΟ!!!
ΣΑΣ ΜΙΛΑ Ο ΡΑΔΙΟΦΩΝΙΚΟΣ ΣΤΑΘΜΟΣ ΤΩΝ ΕΛΕΥΘΕΡΩΝ ΑΓΩΝΙΖΟΜΕΝΩΝ ΦΟΙΤΗΤΩΝ ΤΩΝ ΕΛΕΥΘΕΡΩΝ ΑΓΩΝΙΖΟΜΕΝΩΝ ΕΛΛΗΝΩΝ!!»**

Ο λαός τους ακούει και κατεβαίνει στους δρόμους.
Συνεπαρμένοι οι αθηναίοι από την αγωνιστικότητα των φοιτητών, συμπαρίστανται στον αγώνα των ίδιων των παιδιών τους.
Παιδιά που αψήφησαν τους δικτάτορες και τους υποστηρικτές τους, εντός και εκτός Ελλάδας.
Το Πολυτεχνείο γίνεται σύμβολο και προπύργιο ελευθερίας.
Μαθητές , φοιτητές και απλοί πολίτες κατακλύζουν τους δρόμους.
Μεσημέρι παρασκευής και ένα μεγάλο πλήθος συγκεντρώνεται μέσα και έξω από το πολυτεχνείο.
Κυριαρχούν τα συνθήματα:
«ΚΑΤΩ Η ΧΟΥΝΤΑ»
«ΛΑΙΚΗ ΚΥΡΙΑΡΧΙΑ»
«ΕΘΝΙΚΗ ΑΝΕΞΑΡΤΗΣΙΑ»
«ΑΠΟΨΕ ΠΕΘΑΙΝΕΙ Ο ΦΑΣΙΣΜΟΣ»
«ΞΗΜΕΡΩΝΕΙ ΛΕΥΤΕΡΙΑ»
και το βασικό αίτημα – σύνθημα: «ΨΩΜΙ, ΠΑΙΔΕΙΑ , ΕΛΕΥΘΕΡΙΑ»
**Το Απόγευμα της παρασκευής -16 Νοεμβρίου 1973 αρχίζουν τα συγκλονιστικά γεγονότα.
Συγκρούσεις στις πλατείες και στους δρόμους με την αστυνομία, οδοφράγματα, δακρυγόνα, καπνογόνα, πυροβολισμοί, αίμα.
Η νύχτα γεμίζει αίμα και φως. Φως αγώνα, φως δικαίου!
Ο ραδιοφωνικός σταθμός των φοιτητών κάνει συνεχείς εκκλήσεις για αποστολή ιατρικών ειδών και φαρμάκων.
Στις 9 το βράδυ πέφτει ο πρώτος νεκρός.
Είναι ο μαθητής Διομήδης Κομνηνός, ένα νέο παιδί περίπου στην ηλικία μας.
Οι φοιτητές ανυποχώρητοι υπερασπίζουν το πολυτεχνείο.
Η νύχτα προχωρεί εφιαλτικά, η ώρα της μεγάλης θυσίας πλησιάζει.
Ακούγονται οι ερπύστριες των τανκς, που κατεβαίνουν από τη λεωφόρο Αλεξάνδρας.
Φτάνουν και κυκλώνουν το πολυτεχνείο.
ΟΙ φοιτητές πάνω στα κάγκελα, αψηφούν τα πυροβόλα που στρέφονται καταπάνω τους ,προβάλλουν τα γυμνά στήθη τους και δείχνουν τα άοπλα χέρια τους.
Το σύνθημα τώρα είναι:
«Είμαστε αδέρφια, δεν θα μας χτυπήσετε, να μη χαθεί αίμα αδελφικό!!»** 



17 Νοεμβρίου 1973
**Ώρα 2.56 π.μ
Τρία τανκς ορμάνε μαζί.
Το πρώτο, που φαίνεται παράλογα πιο μεγάλο, ρίχνει τη μεγάλη πόρτα με τα κάγκελα.
Οι άνθρωποι πάντα σε τέτοιες στιγμές ή χάνονται ή μένουν και πολτοποιούνται!!
Τα παιδιά τραγουδάνε τον Εθνικό Ύμνο.!!
Στρατιώτες γέμισαν το Πολυτεχνείο. Ένα τάνκ περνάει πάνω από ένα οδόφραγμα που ήταν κάποτε αυτοκίνητο.
Ριπές πολυβόλου.
Χέρια υψωμένα.
Οι φοιτητές βγαίνουν με χέρια και μάτια στον ουρανό, την ψυχή στα δόντια. Βγαίνουν και προχωρούν. Παραδίδονται!!
Τι σημασία έχει πια αν θα είναι τώρα ή αύριο;
Σειρήνες εκκωφαντικές!!
Μάχες στους δρόμους!!
Κόλαση!!
Οι άνθρωποι στα γύρω σπίτια φοβούνται πολύ!!
Είναι άνθρωποι που είχαν πιστέψει πως η φωνή των παιδιών που τους μιλούσε εδώ και τρεις μέρες συνέχεια δε θα μπορούσε να πάψει.
Είχαν πιστέψει ακόμα και σ” ένα θαύμα.
Άδικα!!
Γύρω τους τώρα γίνονται μάχες. Άνισες μάχες. Οι μισοί οπλισμένοι!!
Δυνατοί!!
Οι άλλοι μισοί άοπλοι.
Γυμνοί από προσχήματα!!
Μόνοι!
Και φυσικά …χαμένοι!
Η έξοδος γίνεται αργά, αλλά συχνά βίαια. Τραυματίζονται παιδιά. Τραυματίζεται η νύχτα.
Οι πυροβολισμοί πυκνώνουν.
Ζεστός αέρας!! Πανικός!!
Τα τανκς έχουν πιάσει όλο το χώρο μέσα στο Πολυτεχνείο.
Πυκνός αέρας. Δεν υπάρχει διαχωριστική γραμμή για να ξεχωρίσεις τα βαριά σιδερένια οχήματα από τις κινούμενες σκιές.
Είναι όλα μαζί μια μάζα.
Ο κλειστός χώρος των τριών ημερών αδειάζει. Αυτό που απομένει είναι άδειες αίθουσες.
Ρημαγμένα παράθυρα!! Ξεχαρβαλωμένες πόρτες!!
Λέξεις τσακισμένες στους τοίχους.
Σωροί από τρόφιμα πάνω σε πάγκους. Και τραγούδια που αιωρούνται στον αέρα** 

(Το δικτατορικό καθεστώς συνεχίστηκε για 8 μήνες περίπου, δεδομένου ότι στις 25 Νοεμβρίου ο δικτάτορας Γεώργιος Παπαδόπουλος ανετράπη και περιορίστηκε στο σπίτι του στο λαγονήσι και ανέλαβε ο Δημήτρης Ιωαννίδης, ένας από τους παλιούς συνεργάτες του δικτάτορα.
Η ίδια κατάσταση συνεχίστηκε στο διάστημα αυτό όσον αφορά στο θέμα των διώξεων, φυλακίσεων , εξοριών και βασανισμών.
Η κατάσταση ήταν ακόμη χειρότερη σε θέματα οικονομίας, άμυνας και εξωτερικής πολιτικής.

Οι αδέξιοι χειρισμοί του Ιωαννίδη και των συνεργατών του στο θέμα του κυπριακού, αλλά και η πρόθεσή τους να ανατρέψουν τον αρχιεπίσκοπο μακάριο οδήγησαν στην εθνική τραγωδία της Κύπρου στις 20 Ιουλίου του 1974 με την εισβολή των Τούρκων στο νησί και την κατάληψη του 37% του κυπριακού εδάφους από τις τουρκικές δυνάμεις κατοχής.
Η ανετοιμότητα και η πλημμελής θωράκιση της χώρας στον τομέα της άμυνας κατέδειξε την αποσύνθεση του κράτους σ’ όλους τους τομείς αλλά και την ανικανότητα των συνταγματαρχών να χειριστούν εθνικές κρίσεις και σοβαρές καταστάσεις.

Σε σύσκεψη πολιτικών και στρατιωτικών που πραγματοποιήθηκε στη συνέχεια αποφασίστηκε να παραδοθεί η εξουσία στους πολιτικούς.
Έτσι κλήθηκε ο Κωνσταντίνος Καραμανλής στην Ελλάδα, ο οποίος έφθασε στη χώρα μας στις 24 Ιουλίου του 1974 για να βοηθήσει στην αποκατάσταση της δημοκρατίας στην πατρίδα μας)

. **ΠΗΓΗ**[http://blogs.sch.gr/vasilopoulos](http://blogs.sch.gr/vasilopoulos/)

)

**Αρχή φόρμας**

**Τέλος φόρμας**

**ΤΑΚΗΣ ΣΙΝΟΠΟΥΛΟΣ Δοκίμιο ΄73 - ΄74**

 **Υπάρχει ένα παράθυρο καμωμένο κόσκινο στη φωτογραφία του δρόμου.**

**Τώρα η σκάλα σε διασχίζει καθέτως απ' το υπόγειο ως τον αυχένα. Κάποιος ανεβαίνει μ΄ ένα τρανζίστορ ρυθμικός πολλαπλασιασμός των ειδήσεων**

**. Στη μικρή οθόνη τα πρόσωπα εναλλάσονται σταθερά δίχως πολλούς θορύβους. Η εξουσία όπως πάντοτε φωτίζεται με τετραγωνισμένο φως. Ιαχές.**

**Το πλήθος. Στο μεταξύ το πλήθος. Αόρατα μάτια με τρείς διαστάσεις ακτινογραφούν εισερχομένους εξερχομένους διερχομένους.**

**Τα περίστροφα ακίνητα βαθειά μέσα τους σαφώς οπλισμένα. Το πλήθος φεύγει έφυγε. Κι εκεί σε βρήκαν αργότερα με μια ριπή (τρύπες 7-8) στη πλάτη σου ετών ας πούμε 24 καμμιά ταυτότητα.**

 **Ταξίδι στο μεγάλο διάδρομο καταργημένος χρόνος. Όχι σκοτάδι μήτε μισοσκόταδο μήτε και φως. Ταξίδι τα χαράματα σ' ένα γυμνό τοπίο σκοποβολής. Η βρύση πλένει χέρια και πουκάμισο οι εφημερίδες καταπίνουν τις φωνές.**

 **Αστυνομίες αμίλητες μέσα σε σκοτεινές αστυνομίες. Πρωθυπουργοί με σκεπασμένο πρόσωπο.**

**Απάνω οι νόμοι σε σειρές σοφή συναρμογή και διάταξη με τους συνήθεις αγωγούς σωλήνες σωληνώσεις πολαπλά κυκλώματα με θύρες διαφυγής. Κυκλοφορία παράπλευρη για τους αξιοπρεπείς φονιάδες...**

 **Κι εσείς που ωστόσο συνεχίζετε κρατώντας προστατεύοντας στα δόντια σας την τελευταία σας λέξη.**

 **Το λάθος των μηχανουργών**

**ΝΙΚΗΦΟΡΟΣ ΒΡΕΤΤΑΚΟΣ Μικρός τύμβος (Πολυτεχνείο**)

 **Δίχως τουφέκι και σπαθί, με τον ήλιο στο μέτωπο, υπήρξατε ήρωες και ποιητές μαζί.**

 **Είστε το Ποίημα.**

**Απλώνοντας το χέρι μου δεν φτάνει ως εκεί που ωραία λουλούδια τις μορφές σας**

**Λιτανεύει ο αέρας της αρετής.**

 **Ω παιδιά μου, Μπροστά σ' αυτό το ποίημα μετράει μόνο η σιωπή.**

( από την ενότητα «Παραλειπόμενα», Β' τόμος των Απάντων )

 **ΓΙΑΝΝΗΣ ΡΙΤΣΟΣ Το σώμα και το αίμα  - Ακόμα μια δοκιμή για ένα ποίημα του Πολυτεχνείου (1977)**

Ο ένας γράφει συνθήματα στους τοίχους ο άλλος φωνάζει συνθήματα πάνω απ' τους δρόμους ο τρίτος φοράει το παράθυρο τραγουδάει ανοιχτός Ρωμιοσύνη Ρωμιοσύνη

τους τραυματίες τους κουβάλησαν στη βιβλιοθήκη η μια παλάμη αμπελόφυλλου στο χτυπημένο γόνατο αγάλματα λυπημένα μες στους καπνούς

 -πού τον ξεχάσατε τον έρωτα σπουδαστές οικοδόμοι

κατάρες πλακάτ ζητωκραυγές σημαίες έρωτας είναι τ' όνειρο έρωτας είναι ο κόσμος χαμηλωμένο κούτελο του ταύρου

έρχονται κι άλλοι κι άλλοι μικρά μεγάλα σκολιαρόπαιδα με μια φούχτα στραγάλια με τσάντες δυο κόκκινα πουλιά σταυρωτά ζωγραφισμένα στα τετράδιά τους

οι νεόνυμφοι βγήκαν απ' το φωτογραφείο δένουν τις άσπρες ταινίες στο κιγκλίδωμα

 τυφλοί λαχειοπώλες μια όρθια κιθάρα λαμπιόνια φαρμακείων

νυχτώνει η πολιτεία ηλεκτρικοί αριθμοί κλεισμένα θέατρα κλεισμένα τα μικρά τεφτέρια τα υπόγεια ποιήματα τα τρύπια λουλούδια

 η μυστική γεωγραφία ανεβαίνει βουβή πάνω απ' τη νύχτα απ' το απόρθητο βάθος

 απόψε είναι ο καιρός για όλα λέει απόψε είναι η συνέχεια όλων λέει αύριο για όλο τον άνθρωπο για όλο το μέλλον έτσι είπε

πάνω στη στέγη κράταγε ένα μεγάλο αόρατο τιμόνι κι έστριβε την πολιτεία κάτω απ την άσφαλτο ακουγόταν ο θόρυβος του κόσμου-- ένα μαύρο σκυλί ένα καλάθι ένας μικρός καθρέφτης δυο τεράστια παπούτσια του πικρού γελωτοποιού και το σπασμένο ποτήρι κι η μυρωδιά απ' τη φουφού του καστανά μεγάλη σαν καράβι

**Επίλογος**

**Τετάρτη 14 Νοεμβρίου 1973, 47 χρόνια μετά, τι έχει μείνει απ΄τη φωτιά… – τι μοιάζει όμοιο; τι εξαφανίστηκε και κυρίως τι αφήσαμε να ξεχαστει**…

 – ” Στις 14 Νοεμβρίου 1973 φοιτητές του Πολυτεχνείου αποφάσιζουν αποχή από τα μαθήματα τους και ξεκινούν διαδηλώσεις εναντίον του στρατιωτικού καθεστώτος. Οι φοιτητές που αποκαλούνται «Ελεύθεροι Πολιορκημένοι», οχυρώνονται μέσα στο κτίριο της σχολής επί της οδού Πατησίων και θέτουν σε λειτουργία τον ανεξάρτητο ραδιοφωνικό σταθμό του Πολυτεχνείου. Ο πομπός κατασκευάστηκε μέσα σε λίγες ώρες στα εργαστήρια της σχολής Ηλεκτρολόγων Μηχανικών από τον Γιώργο Κυρλάκη. Το, πλέον ιστορικό, μήνυμά τους ήταν: «Εδώ Πολυτεχνείο! Λαέ της Ελλάδας το Πολυτεχνείο είναι σημαιοφόρος του αγώνα μας, του αγώνα σας, του κοινού αγώνα μας ενάντια στη δικτατορία και για την Δημοκρατία». Εκφωνητές του σταθμού ήταν ο Δημήτρης Παπαχρήστος, ο Μίλτος Χαραλαμπίδης και η Μαρία Δαμανάκη.Το πρώτο βράδυ της κατάληψης του Πολυτεχνείου μια ομάδα περίπου εκατό νεολαίων της οργάνωσης “Κόμμα 4ης Αυγούστου” (Κ4Α) του Κώστα Πλεύρη μαζί με ασφαλίτες και παρακρατικούς αποφάσισαν να οργανώσουν εισβολή στο Πολυτεχνείο, και να καταλύσουν το άσυλο, αλλά ελλείψει σχεδιασμού και ηγεσίας περιορίστηκαν στην παρεμπόδιση της τροφοδοσίας των φοιτητών από εξωτερικές ομάδες περιφρούρησης.” Η νύχτα μόλις άρχιζε**… Φέτος μια εποχή εγκλεισμού…. – ας γίνει μια άγρια, τολμηρή και βαθιά στοχαστική ιδιωτική αυτοκριτική όλων μας. Βρίσκω πως κάτι τέτοιο θα ήταν η μεγαλύτερη Τιμή γι’ αυτή την Ιστορική Στιγμή μιας νεολαίας που τη πετάξαμε στη λήθη της τηλεοπτικής σαχλαμάρας και των τόσο επικίνδυνων τελικά μετρητών τηλεθέασης . Μόνο έτσι θα μπορούμε να πούμε ξανά χωρίς ντροπή: ΤΟ ΠΟΛΥΤΕΧΝΕΙΟ ΖΕΙ.** (Λέξεις

|  |  |  |  |  |  |
| --- | --- | --- | --- | --- | --- |
| [**Μάνος Ελευθερίου**](http://www.stixoi.info/stixoi.php?info=Lyrics&act=index&sort=alpha&lyricist_id=15) **,** **Στίχοι**[**Γιάννης Μαρκόπουλος**](http://www.stixoi.info/stixoi.php?info=Lyrics&act=index&sort=alpha&composer_id=42)**,** **Στίχοι**

|  |  |  |  |  |
| --- | --- | --- | --- | --- |
|  | 1. | [**Χαράλαμπος Γαργανουράκης**](http://www.stixoi.info/stixoi.php?info=Lyrics&act=index&sort=alpha&singer_id=108) & [**Λάκης Χαλκιάς**](http://www.stixoi.info/stixoi.php?info=Lyrics&act=index&sort=alpha&singer_id=142) & [**Τάνια Τσανακλίδου**](http://www.stixoi.info/stixoi.php?info=Lyrics&act=index&sort=alpha&singer_id=206) | http://www.stixoi.info/skin/images/functions/lp.png | http://www.stixoi.info/skin/images/misc/youtube.gif |

Μαλαματένια λόγια στο μαντήλιτα βρήκα στο σεργιάνι μου προχθέςτ’ αλφαβητάρι πάνω στο τριφύλλισου μάθαινε το αύριο και το χθεςμα εγώ περνούσα τη στερνή την πύλημε του καιρού δεμένος τις κλωστέςΤ’ αηδόνια σε χτικιάσανε στην Τροίαπου στράγγιξες χαμένα μια γενιάκαλύτερα να σ’ έλεγαν Μαρίακαι να `σουν ράφτρα μες στην Κοκκινιάκι όχι να ζεις μ’ αυτή την κομπανίακαι να μην ξέρεις τ’ άστρο του φονιάΓυρίσανε πολλοί σημαδεμένοιαπ’ του καιρού την άγρια πληρωμήστο μεσοστράτι τέσσερις ανέμοιτους πήραν για σεργιάνι μια στιγμήκαι βρήκανε τη φλόγα που δεν τρέμεικαι το μαράζι δίχως αφορμήΚαι σαν τους άλλους χάθηκαν κι εκείνοιτους βρήκαν να γαβγίζουν στα μισάκι απ’ το παλιό μαρτύριο να `χει μείνειένα σκυλί τη νύχτα που διψάγυναίκες στη γωνιά μ’ ασετυλίνηπαραμιλούν στην ακροθαλασσιάΚαι στ’ ανοιχτά του κόσμου τα καμιόνιαθα ξεφορτώνουν στην Καισαριανήπώς έγινε με τούτο τον αιώνακαι γύρισε καπάκι η ζωήπώς το `φεραν η μοίρα και τα χρόνιανα μην ακούσεις έναν ποιητήΤου κόσμου ποιος το λύνει το κουβάριποιος είναι καπετάνιος στα βουνάποιος δίνει την αγάπη και τη χάρηκαι στις μυρτιές του Άδη σεργιανάμαλαματένια λόγια στο χορτάριποιος βρίσκει για την άλλη τη γενιάΜε δέσαν στα στενά και στους κανόνεςκαι ξημερώνοντας Παρασκευήτοξότες φάλαγγες και λεγεώνεςμε πήραν και με βάλαν σε κλουβίκαι στα υπόγεια ζάρια τους αιώνεςπαιχνίδι παίζουν οι αργυραμοιβοίΖητούσα τα μεγάλα τα κυνήγιακι όπως δεν ήμουν μάγκας και νταήςπερνούσα τα δικά σου δικαστήριααφού στον Άδη μέσα θα με βρειςνα με δικάσεις πάλι με μαρτύριακαι σαν κακούργο να με τιμωρείς |

<https://www.youtube.com/watch?v=0LIdqlHXeGQ>

 <https://www.youtube.com/watch?v=g8kiKAxBIF4>

Οι δρόμοι της Φωτιάς του Ν. Κουνδουρου